འོན་ཀྱང་བསམ་བློ་གཏོང་དགོས་པ་ཞིག་ལ་སྐབས་དེར་མཇལ་བཅར་བ་རྣམས་ཀྱིས་པར་ཆས་ཁུར་མེད་པ་གསལ་པོ་ཡིན་པས།དགའ་ལྡན་ཕོ་བྲང་ངམ་དེའི་འབྲེལ་ཡོད་ཅིག་གིས་བཀྲམ་པ་ཞིག་ཡིན་གྱི་རེད།བོད་རྒྱའི་དབར་སྤྱི་ཡོངས་ནས་ཤེས་རྟོགས་མི་ཐུབ་པའི་འབྲེལ་ལམ་མང་པོ་ཡོད་སྲིད་པ་དང་།རྒྱུ་མཚན་དེ་ལ་བསམ་བློ་བཏང་ན་ཐུགས་རེ་ཙམ་མ་ཡིན་པར་ཐག་གཅོད་རང་བཞིན་གྱི་ཐོག་ནས་གཞིས་བྱེས་རྒྱ་ཆེའི་མི་མང་ལ་བརྡ་བཏང་བ་ཞིག་ཀྱང་ཡིན་མི་སྲིད་པ་མ་རེད།དེ་ཡིན་ན་བོད་རིགས་མི་མང་གི་ངོས་ནས་རེ་བ་བརྒྱབ་པ་དེ་གཏན་ནས་ནོར་མེད།འདི་དག་ནི་ད་ལན་གྱི་གསུང་དུམ་དེའི་གལ་གནད་ཆེ་ཤོས་ཁག་རེད།མ་འོངས་པའི་ལོ་གཅིག་གཉིས་ནང་འབྲེལ་བ་དང་འགྱུར་བ་ག་རེ་འགྲོ་མིན་ང་ཚོའི་མིག་མདུན་དུ་ཡོང་ངེས་ཡིན་པས་སྔོན་དཔག་མང་པོ་ཞིག་བྱས་ན་ཐིག་དང་མི་ཐིག་སྣ་ཚོགས་ཡིན་ནའང་།གྲ་སྒྲིག་དང་འཆར་གཞི་ནི་དགོས་ངེས་ཉག་གཅིག་ཏུ་གྱུར་ཡོད་པས།མ་འོངས་པར་ཚུལ་བཞིན་ལག་བསྟར་བྱེད་ཐུབ་ན་བཀའ་ཤག་གི་ལྔ་དང་ལྔ་བཅུའི་འཆར་གཞི་འདི་ཉིད་གལ་གནད་ཆེན་པོ་ཞིག་ཡིན་པ་དེ་ཧ་ཅང་གསལ་པོ་རེད།